Singapura

Singapura, ngaran rasmi nopo nga Republik Singapura nopo nga iso pogun pulau ii kikoiyonon id dohuri selatan Semenanjung Melatu, 137 kilometer id utara ruludan Khatulistiwa, id Asia Tenggara. Iti nopo nga nopitongkiad mantad Malaysia miampai do Selat Johor id utara om Kepulauan Riau Indonesia om Selat Singapura id selatan. Singapura nopo nga longkod kousinan kaapat ii ointutunan kopio om iso bandaraya global metropolitan ii kiporanan toponsol id pamadangangan om kousinan antarabangsa. Pelabuhan Singapura nopo nga iso mantad limo pelabuhan ii osibuk id pomogunan.

 Ngaran om etimologi 
Ngaran Inggilis do "Singapore" nopo nga mantad boros sandad id boros Melayu, ii no tu  (سنڬاپورا), nintodonon mantad hogot Sanskrit montok 'kakadayan mondou'((; romanised: ; Brahmi: ;) ii kirati "kakadayan mondou"; simha kirati 'mondou', pura kirati kakadayan). Pulou Ujong nopo nga sala iso sukuon pogulu montok Pulou Singapura, kopiunung do ponuatan Cina mantad ohotusan ko-3 ii sumuku do kinoiyonon kingaran Pú Luó Zhōng (), transkripsi kumaa ngaran Melayu ii kirati 'pulou id tompok do semenanjung'. Sukuon pogulu montok ngaran Temasek (toi ko' Tumasik) nopo nga nokito id Nagarakretagama, iso lilihis kapamarahayan Jawa mantad toun 1365 om nogi toud Vietnam ontok timpu dii. Ngara Kakadayan Rahat, nopo nga nintodonon mantad hogot Melayu tasek , kirati 'rahat' toi ko' lintung. Tuminumbului momoopogun Sina ii Wang Dayuan do kinoiyonon ontok 1330 kingaran Danmaxi () toi ko' Tam ma siak, tumanud do kopomolombusan; milo aandasan iti sabaagi transkripsi montok Temasek, milo nogi sabaagi piomungan Tanah kirati 'rana' id boros Melayu om xi kirati timah id boros Cina hinombo iso komoditi padagangon id pulou di.

Mogikaakawo ngaran  namaan gunoo do piipiro kakadayan id luak diti pogulu do kinoturidongon Koporintaan Singapura. Id koubasanan Hindu-Buddha, mondou nopo nga kopionit do kuasa om koumoligan ii milo popotolinahas do ngaran dii. Ngaran Singapura minongolondo Temasek pogulu ohotusan ko-15 kalapas do nokoimagon Kokuasaan Singapura id pulou di mantad songulun Raja mantad Palembang ii minogidu. Mulong pia do ingkaa, timpu om panangkasabab kopio do kinosimbanon ngaran di nopo nga amu oilaan. Haro sajara Melayu ii minapatayad do Temasek nopo nga pinomungaran kaagu sabaagi Singapura mantad di Sang Nila Utama songulun raja mantad Palembang ontok ohotusan ko-13. Sajara diti minopolombus do nokokito ii Sang Nila Utama do binatang ii suai-suai id pulou di ii naandasan dau do mondou. Niintangan dau ahal di sabaagi do iso panakatanda, namaan dau poturidongo kakadayan Singapura id kinoiyonon dau do nokokito binatang dii. Hipotesis kumoduo nopo nga tumanud do toud Portugis ii minapatayad do tangon mitos tumanud koposion kopio di Parameswara mantad Palembang. Pinopoimagon di Parameswara o kagabasan mantad Majapahit om suminalakai do Takhta Mondou. Kahapas do nougad do tulun Jawa, noi dau sowoliho Temasek om namaan kanto dau pomungaranai kaagu sabaagi Singapura, sabaagi kahandaman montok takhta sandad dau.

Masaan do kinoiyonon Jepun, pinomungaran kaagu Singapura sabaagi , kirati 'binabang mantad kabaatan'. Suumonu roitan Singapura sabaagi "Kakadayan kabun bunga'' ii sumuku do talun-alun ii noponuan do puun. Iso kaagu ngaran okon ko poimbantug nopo nga "Titik tokoro taragang' ii nokotimpuun do gunoon kalapas do artikel id Asian Wall Street Journal ontok 4 Magus 1998 ii minoporuput do presiden Indonesia masaan dii i B. J. Habibie sumuku do Singapura sabaagi iso titik taragang id pata.

 Sukuon